Een sterf, 3 beseer toe motor rol - Maroela Media
'n Vrou is dood en nog drie mense beseer toe 'n motor op die N8 naby Ladybrand in die Vrystaat Sondag in die vroeë oggendure gerol het.
Ineke van Huyssteen, woordvoerder van ER24, het gesê paramedici het omstreeks 00:40 by die toneel opgedaag. Hulle het 'n vrou aangetref wat in die middel van die snelweg gelê het met nog mense wat langs die pad gesit het.
"By nadere ondersoek is daar gevind dat die vrou noodlottige beserings opgedoen het. Sy is deur paramedici van 'n ander ambulansdiens dood verklaar," het Van Huyssteen gesê. Drie ander mense het matige beserings opgedoen en is op die toneel behandel voordat hulle per ambulans na 'n hospitaal geneem is.
Reddingsgordels sal verhoed dat mense uitval en sterf.
Leeutjie jou tyd is jou tyd. As die persoon sitplekgordel gedra het dan het die persoon aan ander beserings gesterf. Dit gese is 'n gordel baie belangrik dit voorkom – as dit nie jou tyd is nie – ernstige beserings.